РЕПУБЛИКА СРБИЈА

 ГРАД УЖИЦЕ

 Градска управа за инфраструктуру и развој

 VIII Број 404-303/17

 09.10.2017. године

У ж и ц е

На основу члана63. Став3. Закона о јавним набавкама („Сл. Гласник РС“ бр.124/2012,14/2015 и 68/2015) Комисија за јавну набавку образована Решењем број VIII 404-303/17 од 03.10.2017. године даје следеће

 ПОЈАШЊЕЊЕ У ВЕЗИ СА ПРИПРЕМАЊЕМ ПОНУДЕ

 За јавну набавку мале вредности (добра) VIII број 404-303/17

 „Набавка горива за потребе зимског одржавања некатегорисаних путева у МЗ“

ПИТАЊЕ:

1.Плаћање се врши на основу фактуре/рачуна, уплатом на текући рачун продавац бр.\_\_\_\_\_\_\_\_\_\_\_\_\_\_\_\_\_\_\_ код Банке \_\_\_\_\_\_\_\_\_\_\_\_\_\_\_ у року од 7 (седам) календарских дана од дана пријаме рачуна.Обавеза изабраног понуђача је да у року од (3) дана од дана преузимања достави рачун Наручиоцу.“ – **предлаже се измена у** „Купац се обавезује да фактурисање испоручених количина нафтних деривара, друге робе и услуга плати Продавцу у року од 15 календарских дана од датума ДПО.Фактурисање испоручених количина нафтних деривата, друге робе и услуга ће се вршити 2 пута у месецу.Уколико се фактурисање врши два пута у месецу, дужничко поверилачки однос настаје 15-ог (петнаестог) календарског у месецу за продају остварену у првих 15 (петнаест) календарских дана у текућем месецу и последњег дана у месецу за продају остварену од 16-ог (шеснаестог) календарског у текућем месецу до краја месеца.Приликом достављања фактуре, обавеза Понуђача је да достави спецификацију где ће Наручилац имати преглед трансакција.“

2.У ставу 2 члана 10. У делу „У супротном, уговор престаје да важи, без накнаде штете, због немогућности преузимања и плаћања обавеза од стране Наручиоца.“ – **предлаже се измена:Брисати.**

3.Да ли поред наведеног Обрасца 5 (стр.7) потребно да се достави Доказ: лист непокретности не старији од дана објављивања позива за подношење понуда или уговор о закупу или је довољан Образац 5?

4.Да ли је за Вас као Наручиоца прихватљива авансна понуда?

ОДГОВОР:

1.Предложена измена конкурсне документације која се односи на члан 5. модела уговора се не прихвата и он остаје непромењен.

2. Предложена измена конкурсне документације која се односи на члан 10. модела уговора се не прихвата и он остаје непромењен.

3.Конкурсном документацијом је предвиђено да се доказивање додатног услова врши достављањем Изјаве (Образац 5 у поглављу VI конкурсне документације), а уколико Наручилац буде захтевао накнадно достављање доказа о испуњености додатног услова за учешће у поступку предметне јавне набавке, сходно члану 79.став1 ЗЈН, понуђач ће бити дужан да достави лист непокретности не старији од дана објављивања позива за подношење понуда или уговор о закупу.

4.Авансна понуда није прихварљива и није предвиђена конкурсном документацијом.

 Комисија за јавну набавку VIII 404-303/17